1. ΝΟΜΟΘΕΤ.ΔΙΑΤΑΓΜΑ υπ’ αριθ. 2003 της 22 Οκτ./8 Δεκ. 1942 (ΦΕΚ Α΄ 313) Περί επεκτάσεως Πανεπιστημιακών διατάξεων εις την Διοίκησιν του Ε.Μ.Πολυτεχνείου. Εκυρώθη και διετηρήθη εν ισχύϊ δια της υπ’ αριθ. 295/1946 (ΦΕΚ Α΄ 185) πράξ. Υπ. Συμβουλίου. Άρθρ.1.-1.Οι πόροι του Ταμείου νοσηλείας των σπουδαστών του Ε.Μ.Π. είναι: α)Τα υπό των σπουδαστών του Ε.Μ.Π. και Σ.Υ.Π. καταβαλλόμενα δικαιώματα υπέρ του ταμείου τούτου, άτινα ανέρχονται εις 10% επί των τελών εγγραφής, μεθ’ ων συνεισπράττονται εις τρεις δόσεις ετησίως. β)Δραχμαί εκατόν εκ των υφ’ εκάστου υποψηφίου σπουδαστού καταβαλλομένων 200 δραχμών δι’ ατομικήν ιατρικήν εξέτασιν κατά τας εισιτηρίους εξετάσεις. γ)Άπαντα τα κατά τας κειμένας διατάξεις επιβαλλόμενα εις το προσωπικόν πρόστιμα. δ)Αι τυχόν προς το Ταμείον δωρεαί ατόμων, ιδρυμάτων, οργανισμών. 2)Η ατομική ιατρική εξέτασις των υποψηφίων σπουδαστών των Ανωτάτων Σχολών και των Σχολών Υπομηχανικών ενεργείται παρά του Ιατρού οριζομένου υπό (του Υπουργού) «της Συγκλήτου». Εις αμφοτέρους τους εξεταστάς καταβάλλεται ως αμοιβή το υπόλοιπον του κατά το εδάφ. β΄ της προηγουμένης παραγράφου οριζομένου ποσού. Η εντός ( ) λέξις ετροποποιήθη ως άνω δια της υπ’ αριθ. 295/1946 πράξ. Υπ. Συμβ. 3)Οι κατά τα άνω πόροι του ταμείου νοσηλείας σπουδαστών αποτελούσιν ίδιον κεφάλαιον εν τω Προϋπολογισμώ της ιδιαιτέρας περιουσίας του Ε.Μ.Π. και διατίθενται αποκλειστικώς δια τας ανάγκας του Ταμείου τούτου. 4)Εν περιπτώσει ανεπαρκείας των πόρων του ταμείου δια τας υποχρεώσεις αυτού ενισχύεται τούτο υπό της ιδιαιτέρας περιουσίας του Ιδρύματος. 5.«Η διοικούσα επιτροπή αποτελείται: α)Εκ του Αντιπρυτάνεως του Ε.Μ.Π., ως Προέδρου, β)εκ του γεν. Γραμματέως του Ε.Μ.Π., γ) εκ του Προϊσταμένου του Τμήματος Πρυτανείας και Συγκλήτου του Ε.Μ.Π., δ) εκ του Προϊσταμένου του Τμήματος Σχολών του Ε.Μ.Π. και ε) εκ του ιατρού του Ταμείου Νοσηλείας Σπουδαστών του Ε.Μ.Π.». Η σύνθεσις της επιτροπής ετροποποιήθη δια του άρθρ. 4 Ν.Δ. 3333/1955, είτα δε εκ νέου, ως άνω, δια του διατηρήσαντος την επιτροπήν ταύτην Β.Δ. 434 της 29/31 Δεκ. 1965 (ΦΕΚ Α΄ 97). Άρθρ.2.-1.Αι πάσης φύσεως δαπάναι του Ταμείου νοσηλείας σπουδαστών εντέλλονται υπό της διοικούσης τούτο Επιτροπής, ήτις διατυπούσα την απόφασιν αυτής εις πρακτικόν, διαβιβάζει τούτο εις την λογιστικήν υπηρεσίαν του Ε.Μ.Π. προς εκτέλεσιν και έκδοσιν  του οικείου χρηματικού εντάλματος. 2-3.(Κατηργήθησαν δια της υπ’ αριθ. 295/1946 πράξ. Υπ. Συμβουλίου. 4.Δια πάσαν δαπάνην, αμοιβήν των μελών της διοικούσης Επιτροπής και του γραμματέως και την προμήθειαν παντός είδους, εφαρμόζονται αναλόγως τα εκάστοτε ισχύοντα δια την ιδιαιτέραν περιουσίαν του Ε.Μ.Π. επεκτεινομένων αναλόγως των σχετικών διατάξεων και δια το Ταμείον τούτο. 5.Η ισχύς του παρόντος άρχεται από της ημέρας της δημοσιεύσεως εις την Εφημερίδα της Κυβερνήσεως. 